Vinstrimönnum er spáð sigri í þingkosningum í Noregi á morgun og allt bendir til þess að Erna Solberg forsætisráðherra láti af embætti. Formaður Verkamannaflokksins segir tími kominn til breytinga í þágu almennings.
Skoðanakannanir benda til þess að níu flokkar fái menn kjörna og að Hægriflokkurinn og Framfaraflokkurinn missi umtalsvert fylgi á kostnað mið- og vinstriflokkanna, sem fá 104 þingsæti af 169. Hægri flokkar hafa farið með völd í Noregi frá því 2013 og Erna Solberg gegnt embætti forsætisráðherra en líkur eru á að það breytist núna. Hún tók þátt í leiðtogaumræðum í norska sjónvarpinu um helgina og lagði þar áherslu á störfum væri farið að fjölga á ný í kjölfar faraldursins, að vel hafi tekist til í loftslagsmálum og að biðraðir hefðu styst í heilbrigðiskerfinu. Þessi þróun myndi halda áfram ef hægriflokkurinn yrði við völd.
Det er stadig flere jobber og klimautslippene gar ned og ende flere fullforer vgs. og at syke star kortere i kö for a fa behandling.
Norski verkamannaflokkurinn mælist stærstur í könnunum, með tæplega 25 prósenta fylgi, og líkur eru á að Jonas Gahr Støre, formaður flokksins og leiðtogi stjórnarandstöðunnar, reyni að mynda stjórn. Hann segir að tími sé kominn á breytingar í þágu almennings og að leggja þurfi meiri áherslu á atvinnumál, skólakerfið og umhverfismál.
Vinstriflokkunum er spáð sigri í þingkosningum í Noregi á morgun. Atvinnu- og umhverfismál hafa verið fyrirferðamikil í kosningabaráttunni.